Agenţia Municipală pentru Ocuparea Forţei de Muncă Bucureşti va organiza, joi, o nouă ediţie a "Bursei generale a locurilor de muncă", la Colegiul Economic "Viilor", se arată într-un comunicat al AMOFM.
Conform sursei, până luni îşi anunţaseră participarea 160 agenţi economici, cu o ofertă de 10.541 locuri de muncă.
Structura ofertei locurilor de muncă, în funcţie de nivelul studiilor, este următoarea: studii superioare - 467; studii medii - 837; muncitori calificaţi - 5.578; muncitori necalificaţi - 3.659, transmite sursa citată.